
REFERAT

Privind atribuirea în folosinţă gratuită Parohiei Ortodoxe Biserica Studenţilor a suprafeţei totale de 534 m.p. formată de terenul cuprins în parcelele topografice cu nr. topo : 9622, 9620 şi 9618 înscrise în :CF nr. 422501 Timişoara , CF nr. 422539  Timişoara respectiv CF nr. 422538 Timişoara şi radierea dreptului de administrare al ACADEMIEI ROMÂNE asupra parcelei de teren cu nr. topo 9622.
Se propune spre analiză Comisiilor nr.I, II, III, IV şi V din cadrul Consiliului Local al Municipiului Timişoara, materialul întocmit de Serviciul Banca de date Urbane şi Cadastru din cadrul Instituţiei Arhitectului Şef, în baza cererii UR2010-029480/06.12.2010, depusă de Parohia Ortodoxă Biserica Studenţilor, prin care se solicită atribuirea în folosinţă gratuită a suprafeţei totale de 534 m.p. de teren situat între străzile Bela Bartok şi str. Cluj între Liceul de Muzică şi Facultatea de Chimie din cadrul Universităţii Politehnica Timişoara.
Parcelele de teren solicitate, se află în incinta Parohiei Ortodoxe Biserica Studenţilor cu următoarele suprafeţe : 
· 255 m.p. din parcela cu nr. topo 9622 cuprinsă în CF nr. 422501 Timişoara (provenită din conversia de pe hârtie a CF nr. 7390) aflată în proprietatea Municipiului Timişoara-Domeniul Public în administrarea ACADEMIEI R.P.R.
· 171 m.p. din parcela cu nr. topo 9620 cuprinsă în CF nr. 422539 Timişoara (provenită din conversia de pe hârtie a CF nr. 1) aflată în proprietatea PRIMĂRIEI MUNICIPIULUI TIMIŞOARA.
· 108 m.p. din parcela cu nr. topo 9618 cuprinsă în CF nr. 422538 Timişoara (provenită din conversia de pe hârtie a CF nr. 1) aflată în proprietatea PRIMĂRIEI MUNICIPIULUI TIMIŞOARA.

Conform adreselor : nr. UR2010-29069,29070,29071,29072/17.01.2010 de la Serviciul Administrare Fond Funciar, nr.  UR2010-29069,29071,29072/13.12.2010, completat în 17.01.2011, de la  Serviciul  Administrare imobile şi nr. UR2010-29069,29070,29071,29072/08.12.2010 de la Serviciul Juridic, parcelele de teren cu numerele topografice mai sus menţionate din care se solicită suprafeţele de teren aflate în incinta Parohiei Ortodoxe Biserica Studenţilor , nu fac obiectul nici unei revendicări şi a nici unui litigiu. Din adresa nr. UR2010-29069,29070,29071,29072/13.12.2010 completată în 17.01.2011 rezultă că numerele topografice 9618 şi 9620 nu au făcut obiectul vreunei revendicări, iar parcela de teren cu nr. topo 9622 a fost revendicată pe baza L. 10/2001 în dosarul administrativ 443, soluţionat în baza Dispoziţiilor nr. 978/28.08.2002, nr. 3006/08.11.2007 şi nr. 2485/18.10.2010, iar parcela de teren a rămas proprietatea Municipiului Timişoara-Domeniul Public, în administrarea ACADEMIEI  RPR.
Prin adresa nr. 777/18.08.2010, ACADEMIA ROMÂNĂ, transmite Primăriei Municipiului Timişoara şi spre ştiinţă Filialei Timişoara a ACADEMIEI ROMÂNE că bunurile proprietatea Statului sunt date în administrarea ACADEMIEI ROMÂNE prin Hotărârea de Guvern 1705/2006 precizând că în conformitate cu anexa 17, pg. 8 (din hotărâre) în inventarul centralizat al bunurilor din domeniul public al Statului, date în administrarea Filialei Timişoara a ACADEMIEI ROMÂNE, nu sunt cuprinse parcelele de teren cu nr. topo 9622 (parcela interesată) şi nr. 9623.

Pentru finalizarea întregului ansamblu bisericesc ce are şi un caracter didactic care va cuprinde centrul media, sala de calculatoare, un paraclis deschis, biroul parohial, centrala termică şi alte servicii ce asigură funcţionarea ansamblului bisericesc propunem aprobarea atribuirii în folosinţă gratuită Parohiei Ortodoxe - Biserica Studenţilor a parcelelor de teren solicitate. De asemenea propunem radierea dreptului de administrare al ACADEMIEI ROMÂNE asupra parcelei de teren cu nr. topo 9622.
Întrucît la Secretariatul Consiliului Local s-a considerat că prin adresa nr. 777/18.08.2010, ACADEMIA ROMÂNĂ nu se referă concret la acceptul de radiere al dreptului de administrare asupra parcelelor de teren cu nr. topo 9622 şi 9623, am solicitat şi primit un alt acord transmis de către ACADEMIA ROMÂNĂ FILIALA TIMIŞOARA cu adresa nr. UR2011-003606/23.02.2011. Prin această adresă au precizat că sunt de acord cu demararea procedurilor de radiere a dreptului de administrare al acestor parcele de teren cu nr. topo 9622 şi 9623.
Avînd în vedere cele de mai sus propunem aprobarea atribuirii terenului solicitat în folosinţă gratuită Parohiei Ortodoxe a Bisericii Studenţeşti pe o perioadă de 49 de ani .
De asemenea propunem aprobarea radierii dreptului de adminstrare al ACADEMIEI ROMÂNE asupra parcelelor de teren cu nr. topo 9622 şi 9623.
Dezmembrarea suprafeţelor de teren solicitate şi aprobate a se atribui Parohiei Ortodoxă - Biserica Studenţilor se operează conform documentaţiei cadastrale întocmită, pentru fiecare parcelă în parte, de către persoana fizică autorizată ing. Muţ Florin.
Devierea eventualelor reţele de utilităţi situate pe teren, operaţiile de dezmembrare şi unificare a terenului atribuit cu cel atribuit iniţial, operaţiile necesare de întabulare cad în sarcina Parohiei Ortodoxe Biserica Studenţilor.

Parohia Ortodoxă Biserica Studenţilor se obligă ca în termen de 36 de luni de la intrarea în vigoare a prezentei hotărâri, să obţină avizele şi autorizaţiile necesare finalizării ansamblului bisericesc . 

